რეალ მადრიდი (ოკუჩხბურთე კლუბი)

**ოკუჩხბურთე კლუბი რეალ მადრიდი** ( „მადრიდიშ ომაფე კლუბი“) — პროფესიონალური ოკუჩხბურთე კლუბი ესპანეთიშ ომაფეშ ნოღა მადრიდშე. „რეალი“ რე არძაშე წჷმოძინელი კლუბი ესპანეთის დო ფიფა-შით ჯოხოდვალირქ იჸუ მა-20 ოშწანურაშ საუჯგუშო კლუბო. კლუბის მოგებული აფჷ ლა ლიგაშ სარეკორდო 32 ტიტული; ესპანეთიშ თასიშ 18 ტიტული; ესპანეთიშ სუპერთასიშ 9 ტიტული; უეფა-შ ჩემპიონეფიშ ლიგაშ სარეკორდო 11 ტიტული; უეფა-შ თასიშ 2 ტიტული; უეფა-შ სუპერთასიშ 1 ტიტული დო კონტინენტეფოშქაშე თასიშ 3 ტიტული. „რეალი“ რდჷ ფიფა-შ დო ასე გოუქვაფილი G-14-შ დჷმარსხუაფალი. ზიტყვა „რეალი“ ესპანურო „ომაფეს“ შანენს დო კლუბის თე ჯოხო ალფონსო XIII-ქ გიოდჷ 1920 წანას ემბლემას გჷმოხანტილ გურგინწკჷმა ართო. თე გურგინი შხვა ესპანურ კლუბეფს ხოლო აფჷნა მეღებული („რეალ სოსიედადი“, „რეალ უნიონი“, „რეალ ბეტისი“ დო „რეალ სარაგოსა“).

## პრეზიდენტეფი
thumb|right|200px|ფლორენტინო პერესი

არსებობაშ გოძვენას „რეალი“ იმართუდჷ კლუბიშ მაკათურეფშე აკოდგინელ ბუნაშე, ნამუსჷთ თ.გ. *სოსიოსი* ჯოხო. არძაშე დიდ ხანს ომაფე კლუბიშ პრეზიდენტი სანტიაგო ბერნაბეუ იესტე რდჷ, ნამუქჷთ რეალიშ მაართა პიჯი 35 წანაშ გოძვენას (1943-1978 წ.წ.) რდჷ. 2000 წანაშ მანგიშე - ომაფე კლუბიშ საპატიო პრეზიდენტიშ პოსტი ალფრედო დი სტეფანოს უკებჷ. კლუბიშ ასეიანი პრეზიდენტი ფლორენტინო პერესი რე.

## მაწვართალეფი
[right|thumb| [კარლო ანჩელოტიქ „რეალ მადრიდის“ ჩემპიონეფიშ ლიგაშ მა-10 ტიტული მაპალაფუ]]

რეალიშ მაართა მაწვართალი ინგლისარი არტურ ჯონსონი რდჷ. მიშ უკული ომაფე კლუბის შხვადოშხვა ბორჯის 41 სპეციალისტი ხანდენდჷ. არძაშე დიდ ხანს "ბლანკოსის" მიგელ მუნიოსი (1960-1974) ანჯღვერდჷ, ნამუშ დუდჯოჩობათ ომაფე კლუბიქ 424 მატჩი ატარჷ. კლუბის ასე ზინედინ ზიდანი წვართჷნს.

*გიმე მოჩამილი რცხის თი მაწვართალეფი რენა ნაშინა, ნამუქჷთ რეალს მინიმუმ ართი ტიტული იშენით მაგებაფუესჷნ.*

## ტიტულეფი

* **[[ესპანეთიშ ლა ლიგა]]** (32):

1931-32, 1932-33, 1953-54, 1954-55, 1956-57,
1957-58, 1960-61, 1961-62, 1962-63, 1963-64,
1964-65, 1966-67, 1967-68, 1968-69, 1971-72,
1974-75, 1975-76, 1977-78, 1978-79, 1979-80,
1985-86, 1986-87, 1987-88, 1988-89, 1989-90,
1994-95, 1996-97, 2000-01, 2002-03, 2006-07,
2007-08, 2011-12.

* **[[ესპანეთიშ თასი]]** (20):

1904-05, 1905-06, 1906-07, 1907-08, 1916-17, 1933-34,
1935-36, 1945-46, 1946-47, 1961-62, 1969-70, 1973-74,
1974-75, 1979-80, 1981-82, 1988-89, 1992-93, 2010-11,
2013-14, 2022-23.

* **[[ესპანეთიშ სუპერთასი]]** (9):

1988, 1989, 1990, 1993, 1997, 2001, 2003, 2008, 2012.

* **[[უეფა-შ ჩემპიონეფიშ ლიგა|უეფა-შ ჩემპიონეფიშ ლიგა/ჩემპიონეფიშ თასი]] ** (11):

1955-56, 1956-57, 1957-58, 1958-59, 1959-60,
1965-66, 1997-98, 1999-2000, 2001-2002, 2013-2014 2015-2016

* **[[უეფა-შ თასი]]** (2):

1984-85, 1985-86

* **[[უეფა-შ სუპერთასი]]** (2):

2002, 2014

* **[[კონტინენტეფოშქაშე თასი (კუჩხბურთი)|კონტინენტეფოშქაშე თასი]]** (4):

1960, 1998, 2002, 2014

## რესურსეფი ინტერნეტის

ოფიციალური ვებ-ხასჷლეფი

* **[http://www.realmadrid.com ოფიციალური საიტი]**
* „რეალიშ“ პროფილი უეფა-შ ოფიციალურ ვებ-საიტის
* „რეალიშ“ ოფიციალური არხი YouTube-ის
* „რეალი“ კლუბიშ პროფილი ოფიციალურ ვებ-საიტის

**ბუნაშ სიახალეფი**
* რეალიშ სიახალეეფი მარკა (ესპანურო)
* რეალიშ სიახალეეფი ასი (ესპანურო)
* რეალი სიახალეეფი სქაი სპორთსი (ინგლისურო)

## სქოლიო

კატეგორია:ესპანეთიშ ოკუჩხბურთე კლუბეფი
კატეგორია:მადრიდი
კატეგორია:რეალ მადრიდი